  Майя Бывальцева Удмуртиын гужем азьланьтӥське. Матысь куинь нуналъёсы зоръёсты уг возьмало. Со сярысь «ВКонтакте»  ивортэ улосвыл Гидрометцентрлэн пресс-секреатрез Алла Шумихина. Чакланъёсъя: шундыӝжуан палась но лымшор но шундыӝужан вискысь ляб пельтӥсь тӧл, уйин но ӵукна бусъёс, нош музъем вылын уйин но ӵукна +1 градусозь кынтылоз (сад-бакча возисьёс, сак луэ!) Алла Шумихина, Удмуртиысь Гидрометцентрлэн пресс-секретарезУй-нуналскын температуралэн пӧртэмлыкез шӧдскымон луоз: уйин +3…+8, нуназе бере шунды шунтэмен валче +20…+22 градусозь. Таӵе куазен дӥсь бырйыны туж шуг – ӵукна кезьыт, нуназе шунды шорын пыже. Нош уй-нуналлэн бадӟым люкетаз омырын +15…+16 градуслэсь шунытгес уз луы. Нялтас вераса, таӵе температура куарусён кутскон понна дышемезлэсь шунытгес Алла Шумихина, Удмуртиысь Гидрометцентрлэн пресс-секретарез Тегъёс: Гидрометцентр Удмуртия куазь  